Diari Oficial de la Generalitat Valenciana


Sumari del DOGV 7953, del 09-01-2017 (2017/4)

RESOLUCIÓ de 29 de desembre de 2016, de la Direcció General de Centres i Personal Docent, per la qual es resol la convocatòria de subvencions per a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de música o de dansa de la Comunitat Valenciana per a l'exercici 2016.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7953

Data del DOGV
:   09-01-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4


Data del document
:   29-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 29 de desembre de 2016, de la Direcció General de Centres i Personal Docent, per la qual es resol la convocatòria de subvencions per a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de música o de dansa de la Comunitat Valenciana per a l'exercici 2016. [2017/4]  
L'Ordre 69/2016, de 4 de novembre, de la Conselleria d'Educació, Investigació, Cultura i Esport, estableix les bases reguladores de les subvencions per a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de música o de dansa de la Comunitat Valenciana (DOGV 7912, 08.11.2016).  
Per Resolució de 18 de novembre de 2016, de la Conselleria d'Educació, Investigació, Cultura i Esport, es convoquen les subvencions per a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de música o de dansa de la Comunitat Valenciana per a l'exercici 2016 (DOGV 7922, 22.11.2016).   
Examinades les sol·licituds d'ajudes presentades per les corporacions locals i entitats sense ànim de lucre, així com la documentació que s'indica com a preceptiva en l'apartat cinqué de l'esmentada resolució de convocatòria, després de ser tramitats els expedients per les direccions territorials d'Educació, amb els informes emesos per la Inspecció Educativa  
Vista la proposta de concessió de les ajudes elevada per la comissió avaluadora creada a aquest efecte, en compliment del que preceptua l'article 10 de l'ordre de bases.  
De conformitat amb la disposició final segona i amb l'article 12 de l'esmentada Ordre 69/2016, de 4 de novembre, per delegació del conseller d'Educació, Investigació, Cultura i Esport, resolc:  
  
Primer  
Aprovar la concessió de les subvencions destinades a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de música o de dansa de la Comunitat Valenciana per a l'exercici 2016, per un import total de 3.400.000,00 euros, a les entitats relacionades en els annexos I a IV de la present resolució, d'acord amb la distribució següent:  
  
Annex I Subvencions conservatoris i centres d'ensenyament elemental de música 160.000,00 -  
Annex II Subvencions conservatoris i centres d'ensenyament professional de música 3.040.000,00 -  
Annex III Subvencions conservatoris i centres d'ensenyament elemental de dansa 10.000,00 -  
Annex IV Subvencions conservatoris i centres d'ensenyament professional de dansa 190.000,00 -  
  
  
  
Segon  
Denegar les sol·licituds de subvenció a les entitats assenyalades en l'annex V, pels motius que s'hi indiquen.  
  
Tercer  
Els beneficiaris que consten en els annexos I, II, III i IV hauran de justificar, davant de la Direcció General de Centres i Personal Docent, les despeses i la destinació en la forma establida en l'article 16 de l'ordre de bases, així com en l'apartat nové de la resolució de convocatòria.  
  
La justificació de la subvenció s'haurà de fer d'acord amb els models i les instruccions que estan a disposició de les persones interessades en la pàgina web de la Conselleria d'Educació, Investigació, Cultura i Esport:  
http://www.ceice.gva.es/web/centros-docentes/ayudas/subvenciones  
Els beneficiaris hauran de presentar la documentació justificativa en el termini de set dies naturals a comptar de l'endemà de la publicació de la resolució de concessió en el Diari Oficial de la Generalitat Valenciana, sempre que no l'hagen presentat junt amb la sol·licitud, d'acord amb el que preveu la resolució de convocatòria.  
  
La no presentació de la justificació de les despeses en el termini fixat donarà lloc a la pèrdua de la subvenció.  
  
Quart  
El pagament de les subvencions es realitzarà d'acord amb el que estableix l'article 15 de l'Ordre 69/2016, de 4 de novembre, a càrrec de la línia de subvenció S2463, capítol IV, de la secció, servei, centre gestor i programa 64.12.66.030.88, Ensenyament secundari, previst en l'actual Llei de pressupostos de la Generalitat, per un import global màxim de 3.400.000,00 euros, segons preveu l'apartat tercer de la resolució de convocatòria.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, les persones interessades podran interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport, en el termini d'un mes a comptar de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà la publicació o a partir de l'endemà del dia en què es notifique la resolució expressa del recurs de reposició o en què aquest haja de considerar-se presumptament desestimat.  
  
València, 29 de desembre de 2016.- El director general de Centres i Personal Docent: José Joaquín Carrión Candel.